CELEX: 62015CN0276
Language: et
Date: 2015-06-09 00:00:00
Title: Kohtuasi C-276/15: Eelotsusetaotlus, mille on esitanud Bundesgerichtshof (Saksamaa) 9. juunil 2015 – Hecht-Pharma GmbH versus Hohenzollern Apotheke, omanik Winfried Ertelt

7.9.2015   
            
            
               ET
            
            
               Euroopa Liidu Teataja
            
            
               C 294/27
            
         Eelotsusetaotlus, mille on esitanud Bundesgerichtshof (Saksamaa) 9. juunil 2015 – Hecht-Pharma GmbH versus Hohenzollern Apotheke, omanik Winfried Ertelt
   (Kohtuasi C-276/15)
   (2015/C 294/33)
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Hageja: Hecht-Pharma GmbH
   
      Kostja: Hohenzollern Apotheke, omanik Winfried Ertelt
   
      Eelotsuse küsimused
   
   
               1.
            
            
               Kas direktiivi 2001/83/EÜ (1) artikli 3 punktidega 1 ja 2 on vastuolus selline siseriiklik õigusnorm nagu Gesetz über den Verkehr mit Arzneimitteln’i (Arzneimittelgesetz, ravimite turustamise seadus, edaspidi „AMG”) § 21 lõike 2 punkt 1, mille kohaselt ei kehti müügiloa saamise kohustus inimtervishoius kasutatava ravimi suhtes, mida valmistatakse arsti või hambaarsti poolt tõendatavalt sageli välja antud retseptide alusel apteegi tavapärase tegevuse raames apteegi oluliste valmistamisprotseduuride käigus koguses kuni 100 tarnevalmis pakendit päevas ning mida kavatsetakse tarnida apteegi olemasoleva tegevusloa raames?
               Juhul kui esimesele küsimusele vastatakse jaatavalt:
            
         
               2.
            
            
               Kas see kehtib ka siis, kui sellist siseriiklikku õigusnormi nagu AMG § 21 lõike 2 punkti 1 tõlgendatakse nii, et müügiloa saamise kohustus ei kehti inimtervishoius kasutatava ravimi suhtes, mida valmistatakse arsti või hambaarsti poolt tõendatavalt sageli välja antud retseptide alusel apteegi tavapärase tegevuse raames apteegi oluliste protseduuride käigus kuni 100 tarnevalmis pakendit päevas ning mida kavatsetakse tarnida apteegi olemasoleva tegevusloa raames, kui ravim tarnitakse ühele patsiendile arstiretsepti alusel, mis ei pea tingimata juba enne ravimi valmistamist olemas olema, või kui ravim valmistatakse apteegis farmakopöa ettekirjutuste alusel ja tarnitakse otse patsientidele?
            
         
      (1)  Euroopa Parlamendi ja nõukogu 6. novembri 2001. aasta direktiiv 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (ELT L 311, lk 67; ELT eriväljaanne 13/27, lk 69).